钦定古今图书集成/明伦汇编/氏族典/第529卷 > 郭从瑾
## 钦定古今图书集成/明伦汇编/氏族典/第529卷 > 郭从瑾

按《兴平县志》：明皇幸蜀，次马嵬，父老郭从瑾等见上
曰：“陛下亲信小人，疏远忠良，草野之臣知有今日久
矣。非此臣等何由见上而进言乎？陛下幸蜀，天下失
望，不如且留，以待天下勤王之师。”上喻遣之，终无留
意。从瑾等复遮太子马曰：“宫殿，君家室庐，陵寝君家
坟墓，舍此将欲何往？”上即不肯留，请留太子。须臾，多
至数千人，拥太子马，不得行。乃使人遥白于上。上曰：
“人心如此，天意也！”命太子留后即位于灵武，是为肃
宗。三年，恢复两京。